
Na temelju Ugovora o dodjeli bespovratnih sredstava za projekt  ,,Podrška za kvalitetniji život'', Kodni broj SF.3.4.11.04.0009, koje se financira sredstvima Europske unije iz Europskog socijalnog fonta plus, u Okviru Programa Učinkoviti ljudski potencijali 2021. – 2027., Poziva ,,Širenje mreže socijalnih usluga u zajednici'', Udruga osoba s invaliditetom TOMS objavljuje:

Javni poziv 
za iskaz interesa za uključivanje korisnika u projekt

Kodni broj projekta SF.3.4.11.04.0009

Udruga osoba s invaliditetom TOMS, u parnerstvu s Gradom Trogirom provodi projekt ,,Podrška za kvalitetniji život'' koji je usmjeren na razvoj i širenje socijalnih usluga u zajednici s ciljem unapređenja kvalitete života osoba treće životne dobi, poticanja aktivnog starenja, podršku samostalnosti, jačanja socijalne uključenosti, druženja, podrške i kvalitetnijeg provođenja slobodnog vremena. 

TKO SE MOŽE PRIJAVITI
Pozivamo osobe s navršenih 65 godina života i starije te osobe s invaliditetom da se uključe u projekt, sukladno uvjetima Poziva ,,Širenje mreže socijalnih usluga u zajednici'' za ciljnu skupinu starijih osoba. 
Projekt je namijenjen starijim osobama i osobama s invaliditetom s područja Trogira.
[image: ]




AKTIVNOSTI U SKLOPU PROJEKTA
U okviru projekta korisnici se mogu uključiti u besplatne aktivnosti i zatražiti besplatne usluge kao što su:

1. Dnevni boravak i aktivno provođenje vremena
Podrazumijeva organizirane radionice, druženja, predavanja, edukativne i kreativne aktivnosti s ciljem poticanja socijalnog uključivanja i kvalitetnog provođenja slobodnog vremena.
2. Organizirani prijevoz
Usluga prijevoza namijenjena je za dolazak i odlazak korisnika iz dnevnog boravka, ali i za korisnike kojima je po potrebi prijevoz dostupan za obavljanje svakodnevnih aktivnosti. Prijevoz će biti organiziran u skladu s raspoloživim kapacitetima, planom provedbe projekta i individualnim potrebama korisnika. 
3. Savjetodavna podrška i podrška pri ostvarivanju prava
Informiranje i podrška korisnicima pri ostvarivanju prava iz sustava socijalne skrbi, zdravstva, mirovinskog sustava i drugih područja važnih za svakodnevni život starijih osoba. Aktivnosti će se strukturirati tako da primarna aktivost bude radionica grupnog savjetovanja, a individualna podrška slijedi prema potrebi korisnika. 
4. Psihosocijalna podrška
Usluga uključuje procjenu potreba korisnika, provođenje inicijalnih upitnika, razgovora i procjena, izradu individualnih planova podrške, savjetodavni rad s korisnicima, radionice socijalnih i emocionalnih vještina i savjetovanje obitelji.
5. Usluga kućne njege
Skrb o nepokretnim starijim osobama u njihovim kućama kao dio mobilnog tima.

6. Usluga korektivne i medicinske gimnastike i fizikalne terapije
Grupne aktivnosti planirane su dva puta tjedno, uz uslugu fizioterapeuta koji će, osim toga, biti angažiran na pružanju individualne podrške za korisnike u dnevnom boravku i za korisnike u njihovim domovima. Cilj je poboljšanje pokretiljivosti starijih osoba kroz prilagođene tjelesne aktivnosti, vježbe stabilnosti, kooridnacije i istezanja uz stručno vodstvo. 

DOKUMENTACIJA POTREBNA ZA UKLJUČIVANJE U PROJEKT i NAČIN PODNOŠENJA PRIJAVE 
Za prijavu za sudjelovanje u projektu potrebno je dostaviti:
1. Ispunjen prijavni obrazac.
2. Presliku osobne iskaznice ili drugog odgovarajućeg dokumenta iz kojeg je moguće utvrditi identitet, dob i prebivalište/boravište osobe.
3. Izjavu/suglasnost za sudjelovanje u projektu i obradu dostupnih podataka. 

*Prijavni obrazac i potrebna dokumentacija dostupni su u uredu Udruge TOMS u Ribarskoj 3 u Trogiru kao i na službenoj stranici https://toms.hr  .
* Prijavu možete podnijeti: 
1. Osobno u našem uredu u Ribarskoj 3 u Trogiru,
2. Poštom na adresu Udruga osoba s invaliditetom TOMS, Ribarska 3, 21220 Trogir, s naznakom ,,Prijava za sudjelovanje u projektu Podrška za kvalitetniji život''
3. putem elektroničke pošte: podrskazakvalitetnijizivot@gmail.com 
Ovaj javni poziv otvoren je i za vrijeme provedbe projekta, točnije do popunjavanja raspoloživih kapaciteta za pojedine aktivnosti. 

NAČIN ODABIRA KORISNIKA
Nakon zaprimanja Prijave Udruga TOMS provjerit će ispunjavanje uvjeta za uključivanje u projekt na temelju dostavljene dokumentacije. 
Prijave se zaprimaju i razmatraju prema redoslijedu zaprimanja, uz provjeru ispunjavanja uvjeta za uključivanje u projekt i dostavljene dokumentacije, stoga je kriterij odabira korisnika redoslijed zaprimanja prijava. 
O zaprimljenim prijavama vodi se evidencija. 

PRIKUPLJANJE I OBRADA OSOBNIH PODATAKA
Osobni podatci prikupljeni na temelju ovog Javnog poziva prikupljaju se i obrađuju u svrhu provedbe Javnog poziva, obrade iskaza interesa, uključivanja korisnika u projektne aktivnosti, provedbe projekta, izvještavanja, kontrole i revizije, u skladu s propisima koji uređuju zaštitu osobnih podataka. 

PODACI O PROJEKTU
	Naziv projekta
	Podrška za kvalitetniji život

	Kodni broj projekta
	SF.3.4.11.04.0009

	Program
	Učinkoviti ljudski potencijali 2021. – 2027. 

	Poziv
	Širenje mreže socijalnih usluga 

	Nositelj projekta
	Udruga osoba s invaliditetom TOMS

	Patner
	Grad Trogir

	Ukupna vrijednost projekta
	295.180,37 eur

	Iznos bespovratnih sredstava
	295.180,37 eur / 100 %

	Razdoblje provedbe
	2026. – 2028. 

Sadrzaj ovog materijala iskljuciva je odgovornost Udruge osoba s invaliditetom TOMS. Izneseni stavovi i misljenja samo su autorova
i ne odrazavaju nuzno sluzbena stajalista Europske unije ili Europske komisije. Europska unija ni Europska komisija ne mogu se
smatrati odgovornima za njih.

Projekt ,,Sirenje mreZe socijalnih usluga” kodnog broja SF.3.4.11.04.0009 financiran je sredstvima Europske unije iz
Europskog socijalnog fonda plus, u okviru Programa U¢inkoviti ljudski potencijali 2021. - 2027.

